Timseɛraq n teqbaylit, deg wayen yeɛnan talɣa nezmer ad nebḍu ɣef sin: tmeɣrut d umḍan n yefyar. Deg wayen yeɛnan amḍan n yifyar nezmer ad tt-nebḍu am wakken bḍan yinzan, imi temcabin deg tulmist-a n talɣa. Inzan n teqbaylit, llan wid i ten-yebḍan ɣef ukuz n talɣiwin: bu yiwen, bu sin, bu kraḍ akked bu ukuz n yifyar am wakken yella deg udlis n BONFOUR Introduction  la littrature Berbere, (1999: 105). Tarrayt-a n BOUNFOUR nezmer ad tt-nessemres daɣen ɣef temseɛraq, maca deg leqdic-a ad tent-nebḍu ɣef kraḍ n talɣiwin tigejdanin: bu yiwen, bu sin, bu kraḍ neɣ ugar n yifyar.